recursal/SuperWikiNEXT-32B huggingface dataset:
מפה של גבעת הקפיטולין. מיקומן המשוער של המדרגות מסומן.
**מדרגות גמונה** או **מעלות גמוניה** או **המדרגות הגמוניאניות** (בלטינית: **Scalae Gemoniae**) היה גרם מדרגות שהוביל מהפורום הרומאי לגבעת הקפיטולין שברומא העתיקה. גרם מדרגות זה היה ידוע כאתר הוצאה להורג עבור פושעים ידועים לשמצה, ובשל כך זכה גם לכינוי "מדרגות האנחות".

מיקום המדרגות
-------------

מדרגות גמוניה הובילו מהפורום הרומאי מימין לטאבולאריום לעבר גבעת הקפיטולין, שמשמאלם (כשמביטים מכיוון הפורום) נמצא מקדש קונקורדיה ומימין כלא מאמרטינום. ככל הנראה המדרגות היו ממוקמות במקום בו ממוקמת כיום הויה די סן פייטרו אין קרצ'רה (באיטלקית: Via di San Pietro in Carcere).

היסטוריה
--------

המדרגות נבנו ככל הנראה בתקופת שלטונו של הקיסר הרומי טיבריוס (14–37) שכן הן מאוזכרות לראשונה בתקופה זו. לאחר בנייתם הפכו לאתר הוצאה להורג וזכו לכינוי "מדרגות האנחות".

הוצאות להורג
------------

המוצאים להורג הוצאו לרוב להורג בחניקה, ולאחר מכן הושלכו גופותיהם במורד המדרגות. נהגו להשאיר את הגופות זמן רב על המדרגות לשם הצגתם לעוברים ושבים, עד הירקבם, או עד היאכלם על ידי כלבים. רק לאחר שהגופות החלו להרקב נזרקו הגופות לנהר הטיבר.

המוות על המדרגות נחשב למוות בזוי במיוחד, הנושא סטיגמה שלילית ביותר. בין המוצאים להורג על המדרגות היה לוקיוס איליוס סיאנוס, יועצו האישי של הקיסר טיבריוס, אשר הוצא להורג באשמת בגידה בשנת 31, יחד עם שלושת ילדיו. כמו כן הקיסר אולוס ויטליוס גרמניקוס הוצא להורג על המדרגות.

ראו גם
------

* הסלע הטארפיאני

קישורים חיצוניים
----------------

* סמיואל בול פלאטנר, מילון טופוגרפי של רומא העתיקה, הוצאת אוניברסיטת אוקספורד

הערות שוליים
------------

1. ↑  "כל אחד מהנידונים הושלך מ„מדריגות האנחות" לאחר שסחבום לשם בחכּוֹת־ברזל." (סווטוניוס, **חיי שנים עשר הקיסרים**, טיבריוס, בתרגום ד"ר אלכסנדר שור).
פירוש נוסף ערך זה עוסק בעיר בפולין. אם התכוונתם למשמעות אחרת, ראו קונין (פירושונים).

**קונין** (בפולנית: **Konin**) היא עיר מחוז בפרובינציית פולין גדול שבפולין, על גדות נהר ורטה, בה התקיימה עד השואה קהילה יהודית גדולה.

תולדות היישוב
-------------

קונין נוסדה במאה ה-12, ובסוף המאה ה-13 הוענקו לה זכויות עיר. במהלך המאות ה-14 וה-15 התפתחה העיר, ובתקופה זו נבנתה בה מצודה, והיא הוקפה בחומה. באמצע המאה ה-17 ובתחילת המאה ה-18 נפגעה העיר קשות כתוצאה מפלישת האימפריה השוודית.

בחלוקת פולין השנייה, בשנת 1793, נכללה העיר בתחום פרוסיה, ובשנת 1815 נכללה בתחום פולין הקונגרסאית. בשנת 1863, במהלך מרד ינואר, התרחשו בסמוך לעיר מספר קרבות בין המורדים הפולנים והגייסות הרוסיים.

מבחינה מנהלית קונין מהווה מרכז של נפה שכוללת 5 ערים (סלסין, גולינה, סומפולנו, ריכבאל וקלצ'ב) ו-9 מועצות אזוריות חקלאיות.

יהודי קונין
-----------

במאה ה-15 נמנו בעיר כ-180 יהודים. כתוצאה משריפות, ממגיפות ומהגבלות מגורים, הצטמצם מספר היהודים בעיר במהלך המאה ה-17, ועד לסוף המאה ה-18 היו יהודי העיר כפופים לקהילת קאליש. מהמחצית השנייה של המאה ה-19 תרמו יהודי העיר חלק משמעותי בפיתוחה התעשייתי.

בין מלחמות העולם נמנו בעיר כ-3,000 יהודים, כרבע מתושביה, והתקיימה בה פעילות של אגודת ישראל, של המפלגות ציונית ושל הבונד. בשנת 1918 נפתח בעיר בית ספר מרשת יבנה.

### בשואה

עם כיבוש העיר בידי הגרמנים בתחילת ספטמבר 1939, שדדו אלו את רכוש יהודיה, ולאחר מכן ריכזו רבים מיהודיה בבית הספר היהודי, ממנו גורשו כ-1,100 יהודים לאוסטרובייץ קיילצקי. ביולי 1940 גורשו יתר יהודי העיר לגרודז'ייץ, לז'גוב ולזגורוב. מיישובים אלו נלקחו יהודי העיר, יחד עם יתר יהודי היישובים, לבורות ביערות קז'ימייז' ביסקופי, בהם נקברו חיים בבורות של סיד.

לאחר השלמת הגירוש הוקם בקונין מחנה עבודה, בו רוכזו כ-800 יהודים מהסביבה, אשר הועסקו בעבודות כפייה מפרכות, תוך רצח חלקם. יתר יושבי מחנה זה שולחו להשמדה בחלמנו. טרם השלמת חיסול המחנה, ערכו חלק מאנשיו פעולת מרי, בה הציתו חלק מצריפי המחנה.

מכ-3,000 יהודי העיר שרדו את השואה ושבו אליה 46 יהודים, אך אלו עזבו אותה תוך זמן קצר, עקב יחס עוין מצד האוכלוסייה הפולנית המקומית.

קישורים חיצוניים
----------------

ויקישיתוף מדיה וקבצים בנושא **קונין** בוויקישיתוף
* 

* אתר האינטרנט הרשמי של קונין
* ספר יזכור לקהילת קונין, בספריית העיר ניו יורק
* קונין באתר מרכז מורשת יהדות פולין
* "קונין", באתר השטעטל הווירטואלי
* יולנטה קריימר, קונין, **אנציקלופדיה של המחנות והגטאות** (כרך II, חלק A, עמ' 63–64), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* קונין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4125555-0
* MusicBrainz: 531adbe4-7606-4a48-bc9a-81116d9ffcd5
* NKC: ge339127

 |
לוח זיכרון שהוצמד לקיר הבית בשנת 1960
**בית יוספזון** הוא הבית הראשון שנבנה ברחובות. הבית נבנה על ידי יהודה לייב יוספזון, והיה בעת הקמתו הבית היחיד במושבה. בית זה שימש דוגמה לבניית בתים אחרים במושבה, ובו אף נבחר הוועד הכללי הראשון של המושבה רחובות. אבן הפינה לבית המצוי ברחוב יעקוב 20, הונחה בט"ו באב ה'תר"ן. האתר הוכר כאתר מורשת על ידי המועצה לשימור אתרי מורשת בישראל.

היסטוריה
--------

יהודה לייב יוספזון נולד בבריסק, עיירה קטנה ברוסיה. ב-1890 עלה לישראל מטעמים ציוניים. עם הגעתו ליפו, החל לחפש מקום שבו יוכל לרכוש אדמה. הוא נשלח יחד עם ניסן קנטרוביץ (1855–1941) להתיישב על אדמת דוראן כדי לקבוע עליה בעלות. הוא רכש כמאה דונם אדמה מחברת "מנוחה ונחלה", שמרכז פעילותה היה אז בוורשה, וחזר לבריסק על מנת להציע לבני משפחתו להפליג איתו ארצה. הצטרפו אליו שניים מילדיו וכלתו, בעוד שלושת הילדים הנותרים נותרו ברוסיה (אחת מהם עלתה לארץ בהמשך, אך אחר כך היגרה לארצות הברית, ובהמשך הצטרף אליה עוד אחד מילדיו הנותרים של יוספזון).

יהודה לייב יוספזון הגיע לרחובות עם קבוצה של תשעה מתיישבים יחידים. כל אחד מן המתיישבים קיבל מגרש לבניית ביתו. יוספזון היה הראשון שבנה בית על המגרש שקיבל. בניית הבית החלה ב-1890. לימים, נקרא הבית על שם מייסדו – בית יוספזון.

לפי סיפור פולקלור, לאחר חתימת החוזה לרכישת אדמות דוראן, ביקשה אולגה חנקין מקנטרוביץ ויוספזון שילונו לילה על אדמתם, כדי לקבוע חזקה עליה. הם עלו על שתי הגבעות במרכז אדמת דוראן: קנטרוביץ עלה על הגבעה שנמצאה ממערב לדרך, ויוספזון על הגבעה שממזרח לה. בהמשך, השניים צעדו זה לקראת זה, ובמקום בו שמעו זה את קריאתו של זה, עצרו וקבעו את מקום מגוריהם. ייתכן כי מעשה זה נועד לוודא כי במקרה צרה, כל אחד מהשניים יוכל לשמוע את צעקת חברו ולגשת לעזרתו.

בשנת 2018, הכריזה עיריית רחובות על פרויקט לשיקום ושימור הבית.

בשנת 2021, הבניין שופץ ובשנת 2022 נפתחה בו מסעדה.

מבנה הבית
---------

בית יוספזון מהווה דוגמה טיפוסית דוגמה לבתים הראשונים של רחובות בדרך בנייתו, בחומרי הבנייה ובחומה המקיפה אותו. קירותיו היו עשויים מ"דבש" - תערובת של חמרה ותבן, ומאבני כורכר. הגג היה עשוי מרעפים, והחלונות עוצבו כצרים וארוכים. הבית כלל חדר מגורים מרכזי, שני חדרים קטנים, מטבח, מרתף, מרפסת מקורה ועליית גג. במטבח עמדו תנור אפייה וארון אוויר (ארון אשר גבו היה הקיר החיצוני של הבניין, ואשר שימש לשימור מזון). בחלקו האחורי של הבית הייתה חצר, אשר יוספזון נטע בה עצי פרי וירקות.

גלריית תמונות
-------------

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **בית יוספזון** בוויקישיתוף
* בית יוספזון - אתר הארכיון לתולדות רחובות
* בית יוספזון ברחובות (אורכב 04.08.2014 בארכיון Wayback Machine) - אתר "מסלולרי"
* בית יוספזון - אתר עיריית רחובות

הערות שוליים
------------

1. 1 2  בית יוספזון, באתר הארכיון לתולדות רחובות
2. ↑  הקוד המזהה של האתר בתחרות "ויקיפדיה אוהבת אתרי מורשת" הוא 9-8400-003
3. 1 2 3  משפחת יוספזון (יוסיסוב), באתר הארכיון לתולדות רחובות
4. ↑  בית יוספזון, באתר ראשונים (ארכיון)
5. ↑  רותי ורד, הכל על שימור המבנים ההיסטוריים בעיר רחובות 23 בספטמבר 2018, באתר ערים רחובות
**אלון שטיין** (נולד ב-4 בינואר 1978) הוא כדורסלן עבר ומאמן ישראלי בעל אזרחות גרמנית, ששיחק בעמדת הגארד ומשמש כעוזר מאמן בקבוצה מכבי ראשון לציון בליגת העל בכדורסל.

ביוגרפיה
--------

שטיין גדל באבן יהודה, בה הפך לבן טיפוחיו של רלף קליין שהגדיר אותו "שחקן הנוער הטוב ביותר בארץ". הוא שיחק בקבוצת הילדים של מכבי דרום, ולאחר שקלע 60 נקודות במשחק גמר גביע המדינה לילדים עבר לשחק בשורותיה של מכבי תל אביב. בנוסף, למד שטיין במגמת הכדורסל של תיכון קריית שרת בחולון.

שטיין הצטרף להפועל גליל עליון בשנת 1995, בהדרכתו של דייוויד בלאט ושיחק בשורותיה עד 1999. לאחר שנה במכבי קריית מוצקין חזר לשחק בגליל עונה נוספת, בטרם עבר להפועל תל אביב לקראת עונת 2001/2002.

בשנת 2001 עבר שטיין לשחק במדי רטיופארם אולם מהליגה הגרמנית, בה לא היה נחשב לשחקן זר בזכות הדרכון הגרמני בו הוא מחזיק. לאחר מספר שנים בהן שיחק בגרמניה, שווייץ והולנד חזר שטיין לישראל בשנת 2007 והצטרף לשורותיה של הפועל באר שבע מהליגה הלאומית.

בעונת 2010/2011 הוא חזר לשחק בשווייץ במדיה של לוגאנו טייגרס ובשנת 2012 הצטרף למכבי תל אביב שבסופה פרש מכדורסל.

לאחר הפרישה עבד כמאמן מחלקת הנוער של מכבי תל אביב, ובאוגוסט 2013 מונה לתפקיד עוזר מאמן שני במכבי תל אביב. בסיום עונת 14/15 סיים חוזה שמכבי בחרה שלא לחדש. בקיץ 2016 מונה לעוזר מאמן בבני הרצליה שם שימש כ-3 שנים. בקיץ 2019 מונה למאמן הפועל חבל מודיעין מהליגה הלאומית.

בקיץ 2015 מונה לעוזר המאמן השני בנבחרת ישראל.

בקיץ 2019 מונה שטיין למאמנה של הפועל חבל מודיעין, בסיום עונה זו סיימה הקבוצה במקום ה-13 המוביל לליגה הארצית עם מאזן של 8 ניצחונות ו-14 הפסדים אך נשארה בליגה עקב ביטול היורדות.

ביוני 2020 מונה שטיין למאמנה של מכבי הוד השרון במקומו של נתי כהן.

קישורים חיצוניים
----------------

* פרופיל, באתר eurobasket
* פרופיל, באתר פיב"א

הערות שוליים
------------

1. ↑  פרופיל השחקן באתר היורובאסקט
2. ↑  אלון שטיין - מז'נבה לבאר-שבע באתר ספסל
3. ↑  New Document, באתר ynet
4. ↑  הודעת המועדון
5. ↑  מכבי הוד השרון: אלון שטיין יחליף את נתי כהן
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**יום הגעת ההודים** (באנגלית: **Indian Arrival Day**) הוא יום חג המצוין בארצות האיים הקריביים ובאי מאוריציוס, בדרך כלל לציון הגעתם של אנשים מתת-היבשת ההודית לאותה ארץ כעובדים בחוזה שהובאו על ידי השלטונות הקולוניאליים הבריטים והגופים מטעמם. עובדים אלו כונו בשם קולים.

במאוריציוס נחגג החג ב-2 בנובמבר לציון הגעתם של העובדים ההודים.

בגיאנה החג נחגג ב-5 במאי לזכר הגעתם לארץ של העובדים הראשונים בחוזה מהודו ב-8 במאי 1838. העובדים הובאו לעבודה במטעי קנה הסוכר. כיום מונים צאצאיהם של העובדים הללו מעל 750,000 תושבים, שהם 44% מאוכלוסיית גיאנה.

בסורינאם נחגג החג ב-5 ביוני.

החל משנות התשעים של המאה ה-20 נחגג יום הגעת העובדים בטרינידד וטובגו ב-30 במאי. יום זה מציין את הגעתם של תושבים תת-היבשת ההודית הראשונים שהגיעו לטרינידד ב-30 במאי 1845 על סיפונה של הספינה "פאטל ראזק".

מאז תחילת ציון יום זה בטרינידד וטובגו, מתקיימות חגיגות דומות בג'מייקה, הממלכה המאוחדת, ארצות הברית, קנדה ואוסטרליה. עם זאת, בארצות כמו פיג'י, מלזיה, סינגפור, דרום אפריקה וקניה, שבהן גם קיימות אוכלוסיות גדולות ממוצא הודי, לא מצוין יום זה.

ראו גם
------

* קולי (תואר)



1. 1 2  Why We Celebrate Indian Arrival Day, www.isps.edu.tt (באנגלית אמריקאית)
2. ↑  Indian Arrival Day | Explore Guyana (באנגלית אמריקאית)
3. ↑  Indian Arrival Day, Visit Trinidad (באנגלית אמריקאית)
אין תמונה חופשיתאין תמונה חופשית
**סיריל ליגום** (Cyril Legum;‏ 15 ביולי 1932 - 2 במרץ 2014) היה רופא ילדים וגנטיקאי, פרופסור לגנטיקה בבית הספר לרפואה של אוניברסיטת תל אביב, מהחלוצים ומדור המייסדים של מקצוע הגנטיקה בישראל. הוא הקים את מכון הגנטיקה בבתי החולים העירוניים בתל אביב (הדסה, בית היולדות הקריה ואיכילוב) והיה מנהלו הראשון במשך 28 שנים.

ביוגרפיה
--------

ליגום נולד בשנת 1932 בדרום אפריקה. בשנת 1958 סיים את לימודי הרפואה ביוהנסבורג.

ליגום עלה למדינת ישראל בשנת 1958, והתנדב לצנחנים כרופא צבאי קרבי.

עם שחרורו מצה"ל, ליגום התמחה ברפואת ילדים בבית החולים הדסה (תל אביב). בשנת 1967 סיים את התמחותו.

בין השנים 1967–1970 יצא לארצות הברית להתמחות בגנטיקה, במספר מרכזים: אוניברסיטת ג'ונס הופקינס בבולטימור, בית הספר לרפואה ע"ש אלברט איינשטיין בניו יורק ואוניברסיטת סטנפורד.

בשובו לישראל הקים ב"בית הבריאות" על שם נתן ולינה שטראוס, ברחוב בלפור 14, שהיה חלק מהקומפלקס של בית החולים הדסה. בהמשך, כשבית החולים הדסה עבר ל-איכילוב, הקים ליגום את המכון הגנטי באיכילוב.

ליגום ניהל את המכון הגנטי של בתי החולים העירוניים (איכילוב, הדסה, בית היולדות הקריה) בתל אביב במשך 28 שנים. במקביל מונה לפרופסור לגנטיקה בבית הספר לרפואה באוניברסיטת תל אביב.

ליגום נפטר בשנת 2014, נטמן בבית העלמין קריית שאול

משפחה
-----

בשנת 1959 התחתן עם שולה ליגום. לזוג נולדו 4 בנים: אורי, דני, יונתן ומיכאל.

מתחומי העניין ועיסוקיו של ליגום
-------------------------------

* ליגום היה הגנטיקאי הראשון שהכניס את בדיקת החלבון העוברי לסקר מחלות גנטיות בהריון
* ליגום היה מהראשונים בישראל ששילב את הגנטיקה המולקולרית באבחון הקליני הגנטי בישראל לאבחון גנטי של מחלות – במיוחד ניוון שרירים
* ליגום פיתח את השיטה לבדיקת הסיכון של נשים בהריון ללידה של ילד עם תסמונת דאון
* בשנת 1970 חקר ליגום את חיפוש הגורם למחלת ריאות במשפחה גדולה של שומרונים. המחקר התרכז בשאלה של נוכחות מעכב אנזימים "טריפסין אינהיביטור" וליקוי אימונולוגי.

### ממחקריו

* ממחקריו של ליגום באתר PubMed

הערות שוליים
------------

1. ↑  עופר אדרת, "גם ילד פגוע שייך למישהו", באתר הארץ, 23 במרץ 2014
2. ↑  הקבר של הזוג ליגום בקריית שאול billiongraves.com/grave
3. ↑  לזכרם: פרופ' סיריל ליגום "במרכז העניינים" - רבעון המרכז הרפואי תל אביב, גיליון מספר 54, אפריל 2014, עמוד 32
4. ↑  "מרכז רפואי עירוני ממשלתי (ביה"ח ע"ש איכילוב, ביה"ח "הדסה", בית היולדות ע"ש אשרמן - תל אביב יפו") - ספר השנה 1971/1972, הוצאת המחלקה ליחסי ציבור של בתי החולים העירוניים - ממשלתיים, העורך: אריה תורג'מן, עמודים 50-52

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012461866905171

 |
פירוש נוסף ערך זה עוסק במוסד העליון של היישוב העברי בארץ ישראל, שהוקם לקראת הכרזת המדינה. אם התכוונתם למשמעות אחרת, ראו מועצת העם (פירושונים).
פרוטוקלי הדיונים של מועצת העם - שער הכרך הראשון, 1948
**מוֹעֶצֶת הָעָם** הייתה המוסד העליון של היישוב שהוקם לקראת הכרזת המדינה. היא תפסה את מקומה של המועצה המלכותית, שבשמה שלטה בריטניה בארץ ישראל המנדטורית.

מועצת העם הוקמה על ידי ההנהלה הציונית ב־12 באפריל 1948, לקראת הכרזת המדינה. כבר בפברואר באותה שנה, פרסמו הסוכנות היהודית והוועד הלאומי את הצעתם המשותפת לעניין זה. המועצה מנתה 37 חברים, מתוכם נבחרו 13 חברים להימנות עם מנהלת העם, הקבינט של היישוב וראש הגוף המבצע העליון שלו.

מלבד 13 חברי מנהלת העם בראשותו של דוד בן-גוריון, כללה מועצת העם מספר אישים בעלי מעמד והשפעה ביישוב, אשר נכונו להם לעתיד לבוא תפקידים בכירים במדינת ישראל ובהם יצחק בן-צבי לימים נשיא המדינה, גולדה מאיר (אז מאירסון) לימים צירת ישראל במוסקבה, שרת העבודה והחוץ בממשלות ישראל וראש ממשלת ישראל הרביעית, זרח ורהפטיג לימים שר הדתות, והרצל רוזנבלום שהיה עורך ידיעות אחרונות.

חברי מועצת העם נתמנו לפי מפתח מפלגתי וארגוני: למפא"י 10 חברים, לציונים הכלליים 6 חברים, למזרחי והפועל המזרחי 5 חברים למפ"ם 5 חברים, לאגודת ישראל ופועלי אגודת ישראל 3 חברים. לויצו, לעלייה חדשה, לתימנים ולספרדים - נציג אחד לכל ארגון.

כן נכללו במועצת העם, זו לראשונה במוסד עליון של הנהגת היישוב, שלושה חברים רוויזיוניסטים (תומכים, אך לא נציגים של אצ"ל ובוודאי לא של לח"י) וכן נציג של המפלגה הקומוניסטית, פועל יוצא של תמיכת ברית המועצות בתוכנית החלוקה. החברים הרוויזיוניסטיים היו: בן-ציון שטרנברג, צבי סגל והעיתונאי הרצל רוזנבלום (ששינה את שם משפחתו לצורך זה בלבד, על פי בקשת בן-גוריון, להרצל ורדי). החבר הקומוניסטי היה מאיר וילנר. בתחילה הרוויזיוניסטים התנגדו להזמנת הסוכנות להצטרפותם למועצת העם, בשל תוכנית החלוקה.

במגילת העצמאות, מגילת היסוד של מדינת ישראל, אותה הקריא דוד בן-גוריון בטקס הכרזת העצמאות בבית דיזנגוף שבתל אביב ב־14 במאי 1948, הוכרז בין היתר כי מנהלת העם הופכת להיות לממשלה הזמנית של מדינת ישראל ומועצת העם הופכת להיות למועצת המדינה הזמנית, המוסד המחוקק של המדינה.

חברי מועצת המדינה הם החתומים על מגילת העצמאות, 25 מהם חתמו על המגילה בטקס הכרזת המדינה ו־12 מחברי המועצה, שלא יכולים היו להגיע מירושלים הנצורה לטקס, הוסיפו את חתימותיהם מאוחר יותר.

ראו גם
------

* מועצת המדינה הזמנית
* האספה המכוננת
* הכנסת

הערות שוליים
------------

1. ↑  דיוויד סלע, הצעה לחלוקת תיקי הממשלה המיועדת, באתר ישראל היום, 23 פברואר 2018
2. ↑  דייויד סלע, 70 שנים אחרי, באתר ישראל היום, 8 במרץ 2018
**וולפגנג הופמן** (גרמנית: **Wolfgang Hoffman**;‏ 25 באפריל 1914 – 22 בינואר 1989) היה פושע מלחמה נאצי.

וולפגנג הופמן נולד בשנת 1914. בשנת 1930 הצטרף לאיגוד הסטודנטים הנציונל-סוציאליסטים כנער בן 16, בשנת 1932, בגיל 18, הצטרף להיטלריוגנד, ולאס-אס הצטרף שנה לאחר מכן – כל זאת לפני שסיים את הגימנסיון (תיכון המכין ללימודים בקולג') בשנת 1934. הוא התגייס לכוח המשטרה בברסלאו (Braslau) בשנת 1936 והצטרף למפלגה הנאצית בשנת 1937, השנה בה סיים קורס קצינים ומונה לסגן במשטרה העירונית. הוא התגייס לגדוד 101 באביב 1942. בחודש יוני באותה שנה, בגיל 28, קודם לדרגת סרן ופיקד על פלוגה ג' בבטליון המשטרתי 101 של הצבא הנאצי.

במהלך השואה היה הופמן רוצח נלהב של יהודים. ההיסטוריון פרופ' דניאל גולדהגן מספר עליו בפתח ספרו הגדול "תליינים מרצון בשירות היטלר", שבהיותו מפקד אחת משלוש הפלוגות בבטליון 101 המשטרתי הנהיג, כיתר עמיתיו הקצינים, את פקודיו – שלא היו אנשי ס"ס אלא גרמנים מן השורה – במלאכת הגירוש והטבח הנורא שביצעו בעשרות אלפי גברים, נשים וילדים יהודים בפולין.

כך למשל, בתחילת אוקטובר 1942 הגיעה לקונסקובולה יחידה מגדוד המילואים 101 של "משטרת הסדר" הגרמנית מפולאווי, בפיקודו של וולפגנג הופמן, ועמה יחידה של כוח עזר אוקראיני. אנשי כוח זה הובילו 1,100 מיהודי העיירה קונסקובולה (Końskowola) במחוז לובלין לבורות שנחפרו ביער הסמוך לעיירה ורצחו אותם שם ביריות. כ-100 מהיהודים התקשו לעמוד בקצב ההליכה ונורו בדרך. יהודים מסתתרים וחולים נורו מיד. יהודי הגטו האחרים, כ-500 נפש, נשלחו למחנות עבודה באזור לובלין.

לקריאה נוספת
------------

* דניאל יונה גולדהגן **תליינים מרצון בשירות היטלר**, (תרגום: איה ברויר), הוצאת ידיעות אחרונות וספרי חמד, 1998
* כריסטופר בראונינג, **אנשים רגילים**, (מאנגלית: לי שיר), הוצאת ידיעות אחרונות וספרי חמד, 2004
מרצדס-בנץ S-קלאס
**מרצדס-בנץ S-קלאס** הוא דגם של מכונית סלון מפוארת בגודל מלא המיוצרת על ידי חברת מרצדס-בנץ מאז שנת 1954 ועד היום. הדגם הוא הגדול והמפואר ביותר בהיצע המכוניות של החברה. מרצדס-בנץ S-קלאס נחשבת למכונית בעלת חשיבות רבה בתעשיית הרכב העולמית כאשר היא מציגה באופן מסורתי חידושים טכנולוגיים, חלקם משמעותיים בתחום הבטיחות והנוחות. יש הרואים ב-S-קלאס כ"מכונית הטובה בעולם".

מרצדס-בנץ S-קלאס מתחרה בדגמי אאודי A8 וב.מ.וו סדרה 7 בשוק מכוניות היוקרה האירופאיות. הדגם נחשב לפופולרי מאוד בשירות אנשי סגל דיפלומטי בעולם, ובשירות ממשלות רבות בעולם אשר משתמשות בו להסעת בעלי תפקידים בכירים.

היסטוריה וגרסאות
----------------

אף על פי שיוצרה מאז 1954, הסדרה כונתה באופן רשמי כ-S-קלאס רק משנת הדגם 1972, כאשר האות S מסמלת את האות הראשונה במילה *"Sonder"* בגרמנית, אשר פירושה "מיוחד". סימון הדגם מורכב משלושה מספרים המציינים את נפח המנוע, כאשר האותיות EL, ‏L, מסמנות מרכב רכב ארוך יותר, והאות D מסמלת מנוע דיזל. בשנת 1981 הוצגה ה-S קלאס גם במרכב קופה אשר סימונה היה באות C. גרסאות נוספות ל-S קלאס, הן גרסאות AMG, בעלות ביצועי מנוע והתנהגות כביש משופרים.

מכונית מסוג זה שימשה כמכונית הנשיאותית של בוריס ילצין, דמיטרי מדבדב וולדימיר פוטין עד שנת 2018 ושל ראש ממשלת שוודיה לשעבר, פרידריק ריינפלדט.

#### גרסאות

* (1972-1979) סדרה W116
* (1979-1991) סדרה W126
* (1991-1999) סדרה W140
* (1999-2006) סדרה W220
* (2006-2013) סדרה W221
* (2013- 2021) סדרה W222
* (2021- הווה) סדרה W223

* סדרה W116סדרה W116
* סדרה W126סדרה W126
* סדרה W140סדרה W140
* סדרה W220סדרה W220
* סדרה W221סדרה W221
* סדרה W222סדרה W222
* סדרה W223סדרה W223

מרצדס-מייבאך
------------

מרצדס S650 עם מנוע V12, אור יהודה, ישראל
בשנת 2015, מרצדס החזירה את השם מייבאך כמותג משנה של מערך מרצדס, המייצג יוקרה מתקדמת. הדגם הראשון שיוצר היה מרצדס-מייבאך S-קלאס, שתוכנן להתמודד מול בנטלי מולסאן ורולס רויס פנטום 8. באורך של 5,453 מ"מ עם בסיס גלגלים של 3,365 מ"מ, הדגם החדש גדול בכ-20 ס"מ (בשני הממדים) בהשוואה לדגמי S-קלאס הארוכים ביותר.

מרצדס-מייבאך זמינה כדגמי S500 ו-S600, עם אפשרות ל־4MATIC ועם מנועי V8 או V12. מרצדס גם טוענת כי ה-S קלאס היא המכונית השקטה בעולם, המיוצרת באופן תעשייתי.

עבור הגרסה הבסיסית ניתן לבחור צבע, ווכן לבחור אם במושב האחורי יהיה ספסל או שתי כורסאות נשכבות. כל המושבים מושבים ממוזגים, מחוממים ומעסים; משענות יד מחוממות; מערכת לשאיבת ניחוח אגרווד, מיינן אוויר (אנ'); ומערכת סאונד סראונד תלת־ממדית עם 24 רמקולים, 1,540 וואט של בורמסטר.

בשנת 2017 הופסקה מכירת ה-S600, אשר הוחלפה על ידי S650 עם מנוע של S65 AMG.

בתערוכת שנגחאי 2017, הוצגה מרצדס-מייבאך S680, הזהה ל-S650. דגם זה משווק בסין בלבד, היות שבסין ובמדינות אסיה המספר 8 קשור למזל ועושר.

ראו גם
------

* מרצדס-בנץ EQS

קישורים חיצוניים
----------------

ויקישיתוף מדיה וקבצים בנושא **מרצדס-בנץ S-קלאס** בוויקישיתוף
* מרצדס S class באתר מרצדס ישראל
* אתר למנויים בלבד האנה אליוט, בלומברג, נהגתי בעשרות סוגי מכוניות ב-2021. זאת ללא ספק הטובה בהן, באתר TheMarker‏, 27 בדצמבר 2021

הערות שוליים
------------

1. ↑  The S-Class and SLS are the best cars of 2011 according to German Magazine - BenzInsider.com - A Mercedes-Benz Fan Blog
2. ↑  New car test drives | Car Reviews By Make: Helping You Make the Right Decision | Autonet.ca
3. ↑  Mercedes S-class
**נכנס ראשון יוצא ראשון** (בקיצור **נרי"ר**; באנגלית **FIFO**) (בניגוד לנכנס אחרון יוצא ראשון; באנגלית LIFO) הוא מונח המשמש במדעי המחשב, תורת התורים, חשבונאות, מדעי החברה, אלקטרוניקה ועוד. 

המונח מתאר את עקרונות התור (queue) ואת עקרונות כל הקודם זוכה: הראשון שנכנס הוא הראשון שמקבל התייחסות ועל הנכנס אחריו לחכות עד לסיום הטיפול בראשון. לפיכך, מי שנכנס לתור ראשון יגיע לראשו ראשון.

מדעי המחשב
----------

בתחום מדעי המחשב ותורת התורים, נרי"ר מתייחס לצורה שבה פריטי מידע מאוחסנים בבסיס נתונים ולצורת הטיפול בפריטי מידע אלו. פריט מידע אשר הוכנס ראשון למסד נתונים הוא הראשון שיצא ממנו. מבנה נתונים הפועל בצורה זו קרוי תור.

אלקטרוניקה
----------

בתחום האלקטרוניקה, שיטת נרי"ר משמשת במעגלים אלקטרוניים עבור חציצה ובקרת זרימה. בדמות חומרה, נרי"ר מורכב בראש ובראשונה ממצביעי קריאה וכתיבה, אחסון ובקרה. האחסון יכול להיות SRAM, מעגל חשמלי דו מצבי (דלגלג), נעילה, או צורת אחסון מתאים אחר.

מדעי החברה
----------

בתחום מדעי החברה, תור הוא שורה של אנשים (או עצמים אחרים) העומדים זה מאחורי זה בהמתינם לשירות כלשהו תוך שמירה על סדר שבו המגיע ראשון הוא הקודם לזה הבא אחריו וגם בתחום זה התור מיישם את שיטת נרי"ר.

ניהול מלאי
----------

בניהולו של מלאי בעל חיי מדף קצרים, ניפוק בשיטת "נכנס ראשון יוצא ראשון" מבטיח מזעור הנזק הנגרם כתוצאה מכך שפריטים במלאי הגיעו לסוף חיי המדף שלהם. דוגמה: בחנות מזון שבה טבוע על המוצרים תאריך תפוגה, ישתדל המוכר להציע תחילה את המוצרים שתאריך התפוגה שלהם קרוב.

חשבונאות
--------

בתחום החשבונאות, נרי"ר היא שיטה חשבונאית לספירת המלאי ולקביעת ערכו. על פי שיטה זו, הנפוצה מבין שיטות ניהול מלאי, החברה רושמת בספריה את היחידות הראשונות שנרכשו כיחידות הראשונות שנמכרו. על פי השיטה, המלאי הישן יוצא מהמחסן ונמכר לפני שהמלאי החדש נמכר. השיטה מתאימה במיוחד למלאי שמתכלה או מתיישן במהירות, כגון מוצרי מזון או מוצרי אופנה. בתקופת התייקרות מסתבר כי בשיטה זו תיוחס הרווח ליחידה גבוה יותר משאר שיטות ניהול מלאי. 
שיטה זו מקובלת על רשות המסים בישראל לצורכי אומדן עלות המלאי.
יתרון שיטה זו בפשטות יישומה וחסרונה בהיותה מבוסס על אומדן מקורב ומעוגל.

במסורת היהודית
--------------

בספר ויקרא, פרק כ"ו, פסוק י' כתוב ״[...] וְיָשָׁן, מִפְּנֵי חָדָשׁ תּוֹצִיאוּ״. הביטוי מופיע בתחילת פרשת בחוקותי כברכה. לפי פירוש רש״י, הביטוי מייצג שפע גדול של פירות ותבואה. עודפי התבואה הגדולים כופים הוצאה של מזון ישן מהמאגרים על מנת לפנות מקום ליבול החדש. בביטוי מגולמות שתי ברכות: הראשונה היא של שפע, והשנייה היא שתקופת האפסנה מיטיבה עם היבול, ומשביחה אותו. כך הישן עדיף מן החדש, בדומה ליין.

ראו גם
------

* נכנס אחרון יוצא ראשון (נאי"ר)

הערות שוליים
------------

1. ↑  רשת בתי המדרש בישראל, אתר מדרשת

|  |  |
| --- | --- |
| בקרת זהויות עריכת הנתון בוויקינתונים | 
* GND: 4419565-5

 |
**אורבונד** היא חברה ישראלית פרטית העוסקת בייצור ואספקה של חומרי גלם לבנייה בגבס.

החברה מצויה בבעלות Knauf (אנ'), קונצרן מוביל בתחום הגבס בעולם. בנוסף לייצור לוחות גבס עוסקת החברה בייבוא אביזרים והתקנים נלווים לבנייה בגבס. 

החברה מעסיקה למעלה ממאה עובדים, והמפעל הגדול שלה משתרע על כ-58 דונם באזור התעשייה אלון תבור.

היסטוריה
--------

חברת אורבונד נוסדה ב 1993 בישראל. חמש שנים מאוחר יותר נרכשה החברה על ידי קונצרן Knauf. בשנת 2011 ועל רקע כניסת חברת טמבור לשוק מוצרי הגבס נערכה בדיקה מטעם הרשות להגבלים עסקיים שהכריזה על החברה כמונופול.

בשנת 2014 נקנסה החברה ב 750 אלף ש"ח בתמורה לביטול כתב אישום כנגדה בטענה להיותה צד בהסדר כובל במסגרת פשרה בהנחיית הממונה על ההגבלים העסקיים דיויד גילה. הפשרה הושגה לאור הודעתו של מנכ"ל החברה דאז, מר. צבי אנגל, ששהה בבלגיה, כי אין בכוונתו להתייצב להליכים שניהלה הרשות להגבלים עסקיים כנגד החברה.

מוצרים
------

אורבונד מייצרת מגוון של מוצרי גבס לרבות לוחות וקירות גבס, אריחי תקרה מגבס, אריחים אקוסטיים ופרופילי גבס, כולם מוצרים המשמשים לבנייה במבני מגורים, משרדים ומבני תעשייה. לכמה ממוצרי החברה אישור "תו ירוק" מטעם מכון התקנים הישראלי המעיד על פגיעה סביבתית נמוכה. בנוסף מייצרת החברה מגוון מוצרי גימור לבנייה כגון טיח גבס, תערובות מרק (שפכטל) ודבק בטוני.

קישורים חיצוניים
----------------

* 

* אתר האינטרנט הרשמי של אורבונד

הערות שוליים
------------

1. ↑  הכרזת אורבונד כעל מונופול בשוק הגבס - themarker.com
2. ↑  שי פאוזנר, חברת אורבונד השיקה מפעל חדש באלון תבור, באתר כלכליסט, 26 בינואר 2009
3. ↑  פשרה בפרשת קרטל הגבס - גלובס

| אריסון השקעות |
| --- |
| החזקות נוכחיות | בנק הפועלים (7.9%) • Miya |  |
| החזקות בעבר |  שיכון ובינוי (47%) • נירלט (50%) • יורוקום (30%) • אורבונד (100%) • המ-לט (9%) • תעשיות מלח לישראל (100%) |
**נתנאלה (נתי) חג'ג'** (נולדה ב-7 באוגוסט 1976) היא כדורגלנית עבר ישראלית, אשר שיחקה בליגת הנשים הבכירה מאז הקמתה ב-1998 ועד שנת 2010, ומאמנת כדורגל במחלקת הנוער של קבוצת הנשים מכבי צור שלום.

קריירה
------

חג'ג' החלה להתאמן ולשחק כדורגל במסגרת טורנירים בית ספריים בבית הספר התיכון אורט ביאליק בו למדה. טרם הקמתה של ליגת הנשים בישראל, שיחקה במחוז צפון של ליגת המחוזות.

עם הקמת הליגה, בשנת 1998, הצטרפה חג'ג' למכבי חיפה ושיחקה בשורותיה עד שנת 2003, אז פורקה הקבוצה. חג'ג' נחשבה לשחקנית מרכזית בחיפה וזכתה עם המועדון בשתי אליפויות ושלושה גביעים. בעונתה האחרונה בחיפה (2002/2003) סיימה כמלכת השערים של הקבוצה עם 18 כיבושים.

חג'ג' השתייכה לסגל נבחרת ישראל מיום הקמתה בשנת 1997 ועד שנת 2002. לזכותה 14 הופעות בנבחרת, בהן כבשה שער אחד.

בשנים אלה החלה לאמן במקביל להיותה שחקנית פעילה, בעיקר במחלקות נוער ונערות במכבי חיפה, בית הספר לכדורגל ביקנעם, בית הספר לכדורגל של מכבי תל אביב ומחלקות הנוער של מכבי צור שלום. עוד אימנה את קבוצת הפועל נהריה.

לאחר פירוקה של מכבי חיפה, עברה חג'ג' לשחק בהפועל פתח תקווה עד לשנת 2005, אז עברה לשנה אחת לבנות חיפה. בעונת 2006/2007 עברה לשורות מכבי צור שלום בה שיחקה שתי עונות, בסופן חזרה לשתי עונות נוספות בהפועל פתח תקווה עד שנת 2010. בשנה זו פרשה ממשחק פעיל ומונתה למאמנת מכבי חולון, איתה זכתה בשני גביעי מדינה – בעונת 2009/2010 ובעונת 2012/2013.

במקביל למכבי חולון אימנה גם את קבוצת הנערות של אס"א תל אביב ואת סגל הזהב של ההתאחדות לכדורגל. משנת 2015 מאמנת כדורגל במחלקת הנוער של קבוצת הנשים מכבי צור שלום.

תארים
-----

### כשחקנית

#### מכבי חיפה

* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

### כמאמנת

#### מכבי חולון

* גביע המדינה: 2009/2010, 2012/2013

קישורים חיצוניים
----------------

* פרופיל באתר ההתאחדות לכדורגל בישראל

הערות שוליים
------------

1. ↑  קבוצת הנשים - מכבי חיפה, מתוך האתר הרשמי של מכבי חיפה
2. ↑  אורן אהרוני, כדורגל נשים: מכבי חולון מחזיקת גביע המדינה, באתר ynet,‏ 1 במאי 2013
3. ↑  לימור שפיגל, כדורגל נשים בישראל: לפרוץ את מסגרת החשיבה, באתר ynet,‏ 8 במרץ 2012
**אוסאמה אסעידי** (בערבית: **أسامة السعيدي**; נולד ב-15 באוגוסט 1988) הוא כדורגלן עבר מרוקאי ששיחק בעמדות הקשר והחלוץ.

קריירת מועדונים
---------------

### דה חראפסחאפ

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### הירנביין

אסעידי ערך את הופעת הבכורה שלו בהירנביין, אחרי שנכנס בדקה ה-71 בהפסד של קבוצתו לחרונינגן בתוצאה 1-0. הוא גם כבש את שער הבכורה שלו בהירנביין בסיבוב השני בגביע ההולנדי בניצחון 7-0 על פוטן. לאחר מכן, ישב על הספסל 3 משחקים ורק אז קיבל את מקומו הראשון בהרכב. שער הליגה הראשון של אסעידי הובקע נגד הראקלס אלמלו, בו שיחק 90 דקות. אסעידי סיים את אותה עונה עם 14 הופעות, ובמשחק האחרון לעונה זאת הורחק בכרטיס אדום, רק לאחר 9 דקות.

### ליברפול

ב-17 באוגוסט 2012 חתם אסעידי בליברפול תמורת 2.6 מיליון ליש"ט תחת המאמן ברנדון רודג'רס. ב-27 באוגוסט 2014 הושאל לסטוק סיטי למשך כל העונה.

קריירה בינלאומית
----------------

אסעידי היה זכאי לשחק גם בנבחרת הולנד וגם בנבחרת מרוקו. בפברואר 2011 זומן לראשונה לנבחרת מרוקו על ידי המאמן אריק גרטס למשחק הידידות של נבחרת מרוקו נגד נבחרת ניז'ר. עם זאת, מאחר שזה היה משחק ידידות, אסעידי היה זכאי עדיין לשחק בנבחרת הולנד. ב-14 בפברואר 2011 הודיע על בחירתו לשחק בנבחרת מרוקו. הופעת הבכורה הרשמית שלו בנבחרת הייתה נגד נבחרת אלג'יריה, במסגרת גביע אפריקה לאומות. הוא נכנס כמחליף בדקה ה-89. ב-4 ביוני 2011 שיחקה שוב נבחרת מרוקו נגד נבחרת אלג'יריה, שם כבש אסעידי את שער הבכורה שלו בנבחרת הלאומית.

קישורים חיצוניים
----------------

ויקישיתוף מדיה וקבצים בנושא **אוסאמה אסעידי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת מרוקו – גביע אפריקה לאומות 2012** |
| --- |
| 1 למיאגרי • 
2 קרטייה • 
3 אל-קדורי • 
4 קנטארי • 
5 בן עטיה • 
6 הרמאש • 
7 טעראבט • 
8 אל-אחמדי • 
9 אל-ערבי • 
10 בלהנדה • 
11 אסעידי • 
12 אמסיף •
13 חרג'ה • 
14 בוסופא •
15 אל-קאוטארי •
16 עליווי •
17 שמאח' •
18 בוחריס •
19 קרסלה •
20 חאדג'י •
21 אמראבט •
22 באדה •
23 מראני •
מאמן: גרטס | מרוקומרוקו |
**פרוטפירוס** (שם מדעי: ***Protapirus***; מילולית: "לפני טפיר") הוא סוג נכחד של מפריט פרסה ממשפחת הטפיריים, אשר חי באמריקה הצפונית ואירואסיה בין תחילת האוליגוקן לתחילת המיוקן שלפני 33.9 עד 20.6 מיליון שנה מזמננו. הוא נחשב לעיתים לאחד מראשוני הטפירים האמיתיים.

המין העתיק ביותר בסוג הוא *P. simplex* שמאובניו התגלו בתצורות הנהר הלבן (אנ') שבמישורים הגדולים של ארצות הברית ואחריו המין *P. obliquidens* שגם חי באמריקה הצפונית. מינים מאוחרים יותר עברו את ברינגיה לעבר אירואסיה, כשבין האוליגוקן למיוקן ידועים מין אחד מקזחסטן (*P. gromovae*) ועוד חמישה מינים מאירופה.

טפיר זה היה דומה בגודל לטפירים המודרניים אך בעל מאפיינים פרימיטיביים יותר, כמו מבנה קדם-טוחנות בעלות מבנה חריצי יותר, לסתות צרות יותר ונסיג אף, אשר אולי לוותה בחדק האופייני לטפירים מודרניים, אך היה קצר ופחות בולט בהרבה. מבנה השיניים התאים לאכילת עלים, אותם תלש באמצעות חרטומו.

טפיר זה נכחד בתחילת המיוקן, ייתכן שבשל שינויי האקלים שייבשו יערות רבים לאורך אמריקה ואירואסיה.

קישורים חיצוניים
----------------

ויקישיתוף מדיה וקבצים בנושא **פרוטפירוס** בוויקישיתוף
* פרוטפירוס, באתר האנציקלופדיה של החיים (באנגלית)
* פרוטפירוס, באתר GBIF (באנגלית)

הערות שוליים
------------

1. ↑  "Glossary. American Museum of Natural History". Archived from the original on 20 November 2021.
2. ↑  Journal of Vertebrate Paleontology: Volume 18, Issues 1-2 1998. University of Oklahoma. 1998.
**הבית הלבן של רוסיה** (ברוסית: **Белый дом**) הוא מושב הממשלה הרוסית.

היסטוריה
--------

המבנה הגדול, אשר נחנך בשנת 1981, מתנשא לגובה 119 מטרים ונושא בימינו את הכיתוב "בית הממשלה של הפדרציה הרוסית" (Дом Правительства Российской Федерации) על בסיסו. נבנה במקור על ידי הממשל הסובייטי והכיל את "קונגרס המועצות" שהיה הגוף השלטוני הגבוה ביותר ואת "הסובייט העליון" - הגוף המחוקק הגבוה ביותר בברית המועצות.

ב-3 באוקטובר 1993, הבניין היה במרכז העימות במהלך המשבר החוקתי ברוסיה, ואף הותקף בארטילריה על ידי כוחות הנאמנים לנשיא בוריס ילצין. ההתקפה הסבה נזק כבד למבנה. הבניין שופץ במהלך שנת 1994 בסכום עתק של כ-300 מיליון דולר, סכום גבוה יותר משהוצא באותה השנה על ידי הממשל הרוסי בתחומי מחקר אקדמי ותוכניות פיתוח, בקנה מידה כלל ארצי.

הבית-התחתון של הפרלמנט הנבחר משנת 1994, חזר לשאת את השם מהתקופה הצארית, דומה ועבר לבניין ממשל המרוחק מספר מאות מטרים מהקרמלין של מוסקבה. הבית הלבן מאכלס כיום את הקבינט הרוסי, המוכר בשמו הרוסי כ"פְרָבִיטֶלְסְטְבוֹ", קרי, "ממשלה".

בספטמבר 2020 ממשלת רוסיה הודיעה על כוונתה לשפץ את המבנה, לאחר שהוכרז כי המבנה נמצא במצב מסוכן. השיפוצים צפויים להימשך עד שנת 2023, כאשר מחצית מעובדי הבית הלבן יעברו לבניין הקומיסריון העממי לענייני לאום בסמטת טרובניקובסקויה במוסקבה, המשמש את המשרד לפיתוח כלכלי.

קישורים חיצוניים
----------------

ויקישיתוף מדיה וקבצים בנושא **הבית הלבן של רוסיה** בוויקישיתוף
* 

* אתר האינטרנט הרשמי של הבית הלבן של רוסיה

הערות שוליים
------------

1. ↑  На реконструкцию Белого дома направят свыше ₽5 млрд В главном правительственном здании аварийное состояние крыши и протечки в подвалах
2. ↑  Часть сотрудников Белого дома разместят в здании Наркомнаца‏, vesti.ru
**שון דונדט** (בפלמית:**Sean Dhondt**;‏ נולד ב-13 בפברואר 1984), הוא זמר ומנחה תוכניות רדיו וטלוויזיה בלגי.

שון דונדט נולד בסיינט ניקלאס במזרח פלנדריה. בשנת 2003 הוא נכנס להרכב של להקה Nailpin הבלגית. תחילה הוא היה מתופף והחל משנת 2006 זמר. בשנת 2007 הלהקה הוציאה הקלטה של שיר They Don't Know שבמקור בוצע על ידי קירסטי מקוי בשנת 1979. השיר הגיע למקום השישי באולטראטופ. לאחר הוצאת האלבום השלישי וסבב הופעות בשנת 2009 הלהקה הודיע על הפסקה בפעילות ולא חידשה אותה בהמשך. דונדט המשיך בקריירת סולו למשך מספר שנים. בשנים 2014–2019 הוא היה סולן של להקה Manoeuvres הבלגית.

בשנת 2005 דונדט החל להנחות תוכנית טלוויזיה מוזיקאית בערוץ TMF Flanders. בהמשך הוא הנחה בערוץ JIM ביחד עם אלין דה מונק. כמו כן הוא קיבל תוכנית ערב אישית Sean Late Night. בשנת 2015 הוא עזב את הערוץ.

בשנת 2011 דונדט החל לשדר בערוץ טלוויזיה VTM 2 בו הוא קיבל להנחות תחרות ריקודים The Ultimate Dance Battle. בשנת 2012 הוא הנחה את העונה השנייה של התוכנית. בשנים 2012 ו-2014 הוא היה מדריך בתוכנית The Voice Kids. הוא ממשיך לעבוד בערוץ גם בשנות ה-20.

בנוסף לטלוויזיה דונדט משדר תוכנית רדיו. בשנים 2015–2017 הוא היה שדרן של תוכנית The BSMNT בתחנת רדיו שמתמחה במוזיקה. בשנת 2017 הוא קיבל תוכנית ששודרה בימי ראשון בצהריים.

דונדט היה חלק של צוות מוזיקלי של מספר סרטים וסדרות טלוויזיה בלגיות ושיחק בתפקיד קמע.

בשנת 2020 דונדט היה במרכז שערוריית סקסטינג שבעקבותיה מספר אנשים נעצרו ובשנת 2021 הוא התגרש.

קישורים חיצוניים
----------------

ויקישיתוף מדיה וקבצים בנושא **שון דונדט** בוויקישיתוף
* שון דונדט, ברשת החברתית פייסבוק
* שון דונדט, ברשת החברתית אקס (טוויטר)
* שון דונדט, ברשת החברתית אינסטגרם
* שון דונדט, סרטונים בערוץ היוטיוב
* שון דונדט, במסד הנתונים הקולנועיים IMDb (באנגלית)
* שון דונדט, באתר ספוטיפיי
* שון דונדט, באתר MusicBrainz (באנגלית)
* שון דונדט, באתר דיזר
* שון דונדט, באתר Discogs (באנגלית)

הערות שוליים
------------

1. ↑  Nailpin - They Don't Know - ultratop.be, www.ultratop.be
2. ↑  Sean Dhondt en Allison Scott gaan uit elkaar, Het Nieuwsblad (בהולנדית (פלמית))

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: debd1327-b8e8-4686-b932-bd0b7c3778f6

 |
**אורזו**, או **ריזוני** (גרגירי אורז) היא צורה קצרה של פסטה, אשר נראית כמו גרגיר גדול של אורז.

אורזו מיוצר באופן מסורתי מקמח, אך ניתן להכין אותו גם מדגנים מלאים. הוא נעשה לעיתים קרובות עם סולת, סוג של קמח העשוי מחיטת דורום.

השם אורזו מוכר בצפון אמריקה לפסטה זו, אך פחות באיטליה אשר משמעות המילה היא "שְׂעוֹרָה".

שימושים
-------

ישנן דרכים רבות להגיש אורזו. ניתן להגיש אורזו לבד, במרק, וכחלק מסלט, פילאף או אפוי בקדרה.

ניתן לצבוע את האורזו באמצעות זעפרן, צ'ילי ושעועית שחורה כדי להניב פסטה צהובה, כתומה או שחורה בהתאמה.

מוצרים דומים
------------

האורזו דומה למנה היוונית "κριθαράκ" (מילולית: שעורה קטנה), במטבח הטורקי יש את ה-"arpa şehriye" (אטריית שעורה), ובמטבח המצרי יש את מנת ה-"-لسان العصفور" ('לשון דרור').

בספרד, הפסטה המקבילה לאורזו נקראת "piñones" (מילולית: צנוברים).

בישראל המקבילה לאורזו היא הפתיתים. הפתיתים היא פסטה בצורת גרגיר אורז שפותחה בשנות החמישים בישראל על ידי חברת אסם כתחליף לאורז.

הם גם חלק מהמטבח המסורתי של מזרח צרפת, מלוריין ועד פרובנס, שם הם נקראים "pépinettes" או "riewele", תלוי באזור.

הכנה
----

אורזו בדרך כלל מורתך במרקים איטלקים כמו: מינסטרונה. הוא יכול גם להיות מורתך וטיפה מטוגן כדי ליצור מנה אשר דומה לריזוטו.

ראו גם
------

* המטבח האיטלקי
* אוריקייטה
* ריגטוני

קישורים חיצוניים
----------------

ויקישיתוף מדיה וקבצים בנושא **אורזו** בוויקישיתוף

הערות שוליים
------------

1. ↑  orzo translation in English | Italian-English dictionary | Reverso, dictionary.reverso.net
2. ↑  , Orzo Is a Tasty and Easy-to-Cook Alternative to Rice, The Spruce Eats (באנגלית)
3. ↑  Piyale Risi (Arpa Şehriye), Anthap
4. ↑  Piñones, Pastas Gallo (באנגלית)
5. ↑  PEPINETTES - Mini-pâtes - Pâtes Grand'Mère, patesgrandmere.com
6. ↑  Recipe Point, Orzo Rice Pasta Salad Healthy, ‏17 בספטמבר 2022 (באנגלית)
|  |
| --- |
| **יש לערוך ערך זה**. הסיבה היא: **ויקיזציה**. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. ייתכן שתמצאו פירוט בדף השיחה. |

אמנות **הווידאו דאנס** מבוססת על שילוב של מדיומים ותכנים משדה הקולנוע, המחול, הפרפורמנס והאמנות החזותית. רעיון התנועה הוא המרכיב המרכזי המחבר בין השדות השונים. התנועה, המהווה בסיס לפיתוחו והבנתו של מדיום הקולנוע (והווידאו שהתפתח בשלב מאוחר יותר), היא הגורם המחבר המרכזי בין הווידאו והדאנס (מחול/תנועה/כוריאוגרפיה). באופן זה, ניתן להצביע על יצירות מוקדמות של אמני קולנוע, כדוגמת מיה דארן, אשר ביצירתם הקולנועית הניסיונית חקרו ופיתחו את הקשר שבין מצלמה לתנועה.

תולדות הווידאו דאנס
-------------------

אמנות הווידאו דאנס פרחה החל משנות ה-80 של המאה ה-20 ואילך בעיקר באירופה ובארצות הברית באמצעות שיתופי פעולה אמנותיים שהתקיימו בין כוריאוגרפים ליוצרי קולנוע ווידאו. דוגמה בולטת לכך ניתן לראות בשיתוף הפעולה בין הכוריאוגרפית אן תרזה דה קירסמייקר והקולנוען והמוזיקאי טיירי דה מיי. דה מיי יצר עבודות וידאו דאנס בולטות נוספות בשיתוף עם כוריאוגרפים נודעים כדוגמת ויליאם פורסייט ואיצטוק קובאץ'. כוריאוגרפים נוספים שפעלו בתחום הווידאו דאנס ואותם ניתן למנות הם לויד ניוסן (להקת DV8) ווים ונדקייבוס (להקת Ultima Vez).

בישראל
------

בישראל התקיים פסטיבל 'וידאנס' לאמנות הווידאו דאנס בין השנים 2006 ל-2008 בסינמטק תל אביב בניהולו של האוצר אבי פלדמן. במהלך שנים אלו הוצגו בפסטיבל יצירות של יוצרים מובילים מרחבי העולם תוך שימת דגש על עידודה של יצירה ישראלית מקורית בתחום. פרס מטעם קרן התרבות אמריקה-ישראל ניתן במסגרת זו ליוצרים ארקדי זיידס, שירה מיאסניק, נעה שדור וסירה פויגל ברוטמן ואיתן אפרת על יצירות וידאו דאנס מקוריות. כמו כן, פעל הפסטיבל בשיתוף פעולה עם פסטיבלים מובילים באירופה ועם פסטיבל הקולנוע בירושלים בו הוצגו, בין היתר, יצירות של כוריאוגרפים ואמני וידאו כדוגמת צ'ארלס אטלס ומרס קנינגהם.

קישורים חיצוניים
----------------

ויקישיתוף מדיה וקבצים בנושא **וידאו-דאנס** בוויקישיתוף
* מגזין מעקף בנושא וידאו דאנס
ביופסית מוח
ביופסית מח עצם
**בִּיּוֹפְּסִיָּה** (מיוונית: בִּיוֹס βίος = חיים, אוֹפְּסִיס οψις = מבט) או **דְּגִימַת רִקְמָה** היא בדיקה רפואית של רקמה או תאים, ואף של איבר שלם - המוצאים מהגוף החי.

בדיקת הרקמה נעשית בדרך כלל באמצעות מיקרוסקופ, ולעיתים באמצעות טכנולוגיות כימיות, אימונולוגיות, גנטיות ועוד.

שיטות שונות להוצאת הרקמה:

* **ביופסית חתך** (באנגלית: Incisional biopsy) - חיתוך חלק מרקמה, כגון: ביופסיה של העור, ביופסיה של רקמת מעי הנעשית במהלך בדיקת קולונוסקופיה ועוד.
* **ביופסית כריתה** (באנגלית: Excisional biopsy) - כריתה של איבר או של גוש, כגון: כריתה של גוש חשוד בשד או של קשר לימפה. לעיתים ביופסיה כזו היא תוצאת לוואי של ניתוח, בכל ניתוח בו נכרת איבר או חלק ממנו עקב מחלה - נשלח החלק הכרות לבדיקה היסטופתולוגית.
* **ביופסית שאיבת מחט** (באנגלית: NAB = Needle aspiration biopsy או FNA = Fine needle aspiration) - שאיבת חלקי רקמה או תאים באמצעות החדרת מחט, כגון: ניקור כליה, בדיקת מח עצם, ועוד.
* **ביופסיה נוזלית** / **ביופסיה לא פולשנית** - ביופסיה הנעשית על ידי ריצוף דנ"א בדגימת דם של המטופל.

ביופסיה במהלך ניתוח
-------------------

במקרים רבים בהם המחלה איננה ידועה עדיין, או היקפה איננו ברור - נהוג לבצע ביופסיות ולבדוק אותן במהלך ניתוח. לשם כך מקבעים את הרקמה בהקפאה מהירה בשיטה המכונה Frozen Section או Cryosection. שיטה זו מאפשרת בדיקה מיקרוסקופית מיידית של הרקמות החשודות. כך ניתן לקבל החלטות מיידיות כיצד להמשיך את הניתוח על פי תוצאות אותן ביופסיות - כגון האם מדובר בגידול ממאיר או שפיר, ואם גידול ממאיר - מאיזה סוג, ומה היקף ההתפשטות שלו בגוף, וכדומה.

ביופסיית שאיבת מחט
------------------

טכניקה לשאיבת חלקי רקמה או תאים באמצעות החדרת מחט דקה לרקמה או האיבר שאותו רוצים לבדוק, ושאיבת תאים וחלקי רקמה לבדיקה מיקרוסקופית. הטכניקה בטוחה יחסית, ויכולה במקרים רבים לחסוך את הסיכונים שבניתוח, אולם לעיתים החדרת המחט עלולה לגרום לנזק כגון דימום פנימי, ולמצב נדיר בו נאלצים לבצע ניתוח לתיקון הנזק.

סיבות לביצוע ביופסיית שאיבת מחט:

* בדיקת גוש חשוד - כדי לעמוד על טיבו;
* במקרה של גידול שטיבו כבר ידוע - כדי להעריך את יעילות הטיפול שניתן, או עבור בדיקות נוספות;
* נטילת דגימה מאיברים כמו כבד או כליה, לשם אבחון מחלות פנימיות.

באזורים שונים בגוף, נהוג להשתמש בשיקוף רנטגן או באולטרה סאונד כדי לכוון את המחט בצורה נכונה אל האיבר הרצוי, מבלי לפגוע באיברים אחרים.

התוכן שנשאב נבדק על ידי ציטופתולוג - פתולוג המתמחה בבדיקת תאים. לא תמיד ניתן לקבוע אבחנה לפי התאים שנשאבו, ולעיתים לא רחוקות יש צורך בביופסיה חוזרת.

לקריאה נוספת
------------

* פתולוגיה
* היסטולוגיה

קישורים חיצוניים
----------------

ויקישיתוף מדיה וקבצים בנושא **ביופסיה** בוויקישיתוף
* ביופסיה, באתר אנציקלופדיה בריטניקה (באנגלית)

הערות שוליים
------------

1. ↑  סרטן השד מהו, באתר האגודה למלחמה בסרטן
2. ↑  ביופסיה לא פולשנית? יש דבר כזה | אונקוטסט, באתר www.oncotest.co.il
3. ↑  ביופסיה של בלוטת הרוק: הכנה להליך ופירוש תוצאות, באתר BEOK, ‏6 במרץ 2018
4. ↑  סרטן גרורתי ממקור לא ידוע, באתר האגודה למלחמה בסרטן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282393605171
* BnF: cb119413582 (data)
* GND: 4006894-8
* LCCN: sh85014257
* LNB: 000298524
* NKC: ph280622

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מרקוס יוליוס אלכסנדר** (16 – 44) היה סוחר יהודי אלכסנדרוני ממשפחה עשירה, בנו של אלכסנדר האלבארכס, אחיו הצעיר של טיבריוס יוליוס אלכסנדר ובעלה הראשון של הנסיכה ברניקי.

ביוגרפיה
--------

מרקוס נולד וגדל באלכסנדריה, מצרים. דודו מצד אביו היה הפילוסוף פילון.
לדברי יוסף בן מתתיהו, אלכסנדר האלבארכס היה ראשון בקרב יהודי אלכסנדריה בייחוס משפחתו ובעושרו.
היה זה סבו מצד אביו או הסבא רבא מצד אביו, שקיבל אזרחות רומאית מהדיקטטור הרומי יוליוס קיסר. לאבותיו ולמשפחתו היו קשרים חברתיים וקשרים לכהונה ביהודה, לשושלת החשמונאית, לשושלת ההרודיאנית ולשושלת היוליו-קלאודית ברומא.

השם "מרקוס יוליוס אלכסנדר" נמצא על גבי כמה אוסטרקונים וייתכן מאוד כי מדובר באותו אדם. מרקוס היה מעורב במסחר באזור תבאיס (אנ') במצרים.

אלכסנדר האלבארכס והמלך אגריפס הראשון היו חברים ותיקים. בשנת 41 סידר אגריפס את נישואי בתו ברניקי למרקוס, בהיותה עוד נערה צעירה.
זהו אחד משלושה מקרים בלבד, בהם בת לשושלת ההרודיאנית נישאה לאיש שאינו ידוע כמלך, כנסיך, או כבן משפחת הורדוס בעצמו. ייתכן ונישואין אלו היו קשורים בהלוואה הכספית הגדולה שהעניק אביו של מרקוס להוריה של ברניקי מספר שנים קודם לכן. יוסף בן מתתיהו מספר כי מרקוס היה בעלה הראשון של ברניקי, אולם לא מציין אם גם ברניקי הייתה אשתו הראשונה.
נישואין אלו היו קצרים, מכיוון שמרקוס נפטר לפני אוגוסט שנת 44. ככל הנראה לא היו לו ילדים. מאוחר יותר נישאה ברניקי לדודה מצד אביה, הורדוס.

הערות שוליים
------------

1. ↑  יוסף בן מתתיהו, **קדמוניות היהודים**, ספר 18, פרק ח, פסקה א, סעיף 259.
2. ↑  יוסף בן מתתיהו, **קדמוניות היהודים**, ספר 20, פרק ה, פסקה ב, סעיף 100.
3. ↑  Katherine G. Evans, **Alexander the Alabarch**, p. 584
4. ↑  Katherine G. Evans, **Alexander the Alabarch**, p. 582, note 17
5. ↑  Katherine G. Evans, **Alexander the Alabarch**, pp. 585, 593
6. ↑  Katherine G. Evans, **Alexander the Alabarch: Roman and Jew**, 1995 Seminar Papers, Society of Biblical Literature, p. 580
7. ↑  יוסף בן מתתיהו, **קדמוניות היהודים**, ספר 18, פרק ו, פסקה ג, סעיפים 159–160.
8. 1 2  יוסף בן מתתיהו, **קדמוניות היהודים**, ספר 19, פרק ה, פסקה א, סעיפים 276–277.
9. ↑  Katherine G. Evans, **Alexander the Alabarch**, p. 581
**לואיס אנריקה פלמה אוסגרה** (בספרדית: **Luis Enrique Palma Oseguera**; נולד ב-17 בינואר 2000 בלה סייבה שבהונדורס) הוא כדורגלן הונדורסי המשחק בעמדת קשר כנף בקבוצת סלטיק מליגת העל הסקוטית ובנבחרת הונדורס.

קריירת מועדונים
---------------

פלמה גדל במחלקת הנוער של וידה. הוא ערך 70 הופעות ליגה במדי הקבוצה הבוגרת של המועדון במסגרת ליגת העל של הונדורס, בהן הבקיע 23 שערים.

ב-12 בפברואר 2019 הושאל פלמה לריאל מונרכס מה-USL. הוא ערך 13 הופעות ליגה במדי המועדון, בהן הבקיע שער אחד.

ב-19 בינואר 2022 חתם פלמה על חוזה לארבע שנים וחצי באריס סלוניקי מליגת העל היוונית. ב-14 בפברואר ערך את הופעת הבכורה שלו במועדון, בהפסד 2-0 לפאס יואנינה במסגרת המחזור ה-23 בליגה לעונת 2021/2022. ב-10 באפריל הבקיע את שער הבכורה שלו במועדון, בניצחון 2-1 על א.א.ק. אתונה במסגרת הליגה.

ב-30 באוגוסט 2023 חתם על חוזה לחמש שנים בסלטיק מליגת העל הסקוטית.

קריירה בינלאומית
----------------

פלמה היה חלק מסגל נבחרת הונדורס עד גיל 20 לטורניר גביע העולם עד גיל 20 בשנת 2019.

הוא היה חלק מסגל הנבחרת האולימפית של הונדורס לטורניר הכדורגל באולימפיאדת טוקיו בשנת 2021, וערך שלוש הופעות בטורניר, בהן הבקיע שער אחד.

ב-7 באוקטובר 2021 ערך את הופעת הבכורה שלו בנבחרת הונדורס, בתיקו 0-0 נגד נבחרת קוסטה ריקה במסגרת מוקדמות מונדיאל 2022 - אמריקה הצפונית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Real Monarchs SLC Acquires Luis Palma on Loan from C.D.S. Vida באתר הרשמי של ריאל סולט לייק, 12 בפברואר 2019 (באנגלית)
2. ↑  Ο LUIS PALMA ΣΤΟΝ ΑΡΗ! באתר הרשמי של אריס סלוניקי, 19 בינואר 2022 (ביוונית)
3. ↑  Celtic delighted to sign Honduras internationalist, Luis Palma באתר הרשמי של סלטיק, 30 באוגוסט 2023 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לואיס פלמה"**.
**ילנה אוסטפנקו** (בלטבית: **Jeļena Ostapenko**; נולדה ב-8 ביוני 1997) היא טניסאית לטבית זוכת אליפות צרפת הפתוחה (2017). מדורגת במקום ה-7 בעולם (אוקטובר 2017) בסבב ה-WTA, דירוג השיא שלה.

אוסטפנקו זכתה עד היום ב-9 תוארי יחידות (שתיים ב-WTA ו-7 ב-ITF) וב-10 תארים בזוגות (2 ב-WTA ו-8 ב-ITF).

היא מתאמנת בהדרכתה של אנבל מדינה גאריגס.

קריירה
------

אוסטפנקו נולדה וגדלה בריגה. אביה, יבגני אוסטפנקו, היה שחקן כדורגל בעברו. יש לה אח שחי בארצות הברית. היא החלה לרקוד ריקודים סלוניים ולשחק טניס בגיל 5. היא השתתפה באליפות לטביה בריקודים סלוניים לילדים. בגיל 12 החליטה להתרכז בטניס. היא דוברת רוסית, אוקראינית, לטבית ואנגלית.

### 2014

באליפות וימבלדון 2014 זכתה אוסטפנקו בתואר לנערות. הופעתה הראשונה בטורניר מקצועני נערכה באליפות טשקנט הפתוחה בשנת 2014 שבו היא ניצחה את שחר פאר מישראל בסיבוב הראשון בשתי מערכות (3-6, 5-7). בסיבוב השני היא הפסידה לקסניה פרווק מרוסיה בשתי מערכות (6-2, 7-6).

### 2015

באליפות ארצות הברית הפתוחה היא הפסידה בסיבוב השני לשרה אראני מאיטליה (דורגה במקום 16 בטורניר) בשלוש מערכות (0-6, 6-4, 6-3). בספטמבר היא הגיעה לראשונה לגמר טורניר WTA שנערך בקוויבק סיטי והפסידה בו לאניטה בק מגרמניה (דורגה במקום 5 בטורניר) בשתי מערכות (6-2, 6-2).

### 2016

אוסטפנקו השתתפה בטורניר הטניס ליחידות באולימפיאדת ריו דה ז'ניירו (2016), שבו הודחה בסיבוב הראשון לאחר שהפסידה לסמנתה סטוסור מאוסטרליה (דורגה במקום 13 בטורניר) בשלוש מערכות (1-6, 6-3, 6-2).

### 2017

באליפות צרפת הפתוחה היא ניצחה בשלב חצי הגמר (ביום הולדתה) את טימאה בצינשקי משווייץ ב-3 מערכות (6-7, 6-3, 3-6) ועלתה למשחק הגמר. בגמר היא ניצחה את סימונה האלפ מרומניה (דורגה במקום 3 בטורניר) בשלוש מערכות (4–6, 6–4, 6–3), וזכתה בפעם הראשונה בטורניר גראנד סלאם. היא הראשונה מלטביה שזכתה בגראנד סלאם, והיא השחקנית הלא מדורגת הראשונה שזכתה בטורניר זה מאז 1933.

באליפות וימבלדון העפילה לרבע הגמר, בו הפסידה לוונוס ויליאמס בשתי מערכות.

### 2018

בחודש מרץ היא הגיעה למקום החמישי בדירוג העולמי.
במאי באליפות צרפת הפתוחה, שבה זכתה ב-2017, הודחה כבר בסיבוב הראשון.

### 2019

באוקטובר העפילה לגמר טורניר לינץ, בו הפסידה לקורי גוף בשלוש מערכות.

קישורים חיצוניים
----------------

ויקישיתוף מדיה וקבצים בנושא **ילנה אוסטפנקו** בוויקישיתוף
* ילנה אוסטפנקו, ברשת החברתית אקס (טוויטר)
* ילנה אוסטפנקו, ברשת החברתית אינסטגרם
* ילנה אוסטפנקו, באתר הוועד האולימפי הבין-לאומי
* ילנה אוסטפנקו, באתר olympedia.org
* ילנה אוסטפנקו, באתר ה-WTA
* ילנה אוסטפנקו, באתר ה-ITF
* ילנה אוסטפנקו, באתר גביע הפדרציה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 314818900
* WorldCat: viaf-314818900

 |
**פאולו גילהרמה גונסלבש ברנרדו** (בפורטוגזית: **Paulo Guilherme Gonçalves Bernardo**; נולד ב-24 בינואר 2002 באלמדה שבפורטוגל) הוא כדורגלן פורטוגזי המשחק בעמדת הקשר בקבוצת בנפיקה ליסבון.

קריירת מועדונים
---------------

ברנרדו גדל במחלקת הנוער של בנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית.

ב-31 בינואר 2023 הושאל אראוז'ו עד לתום עונת 2022/2023 לפאסוס די פריירה מליגת העל הפורטוגלית. ב-18 בפברואר ערך את הופעת הבכורה שלו במועדון, בניצחון 1–3 על אשטוריל במסגרת המחזור ה-21 בליגה. ב-6 במרץ הבקיע את שער הבכורה שלו במועדון, בהפסד 1–2 לקאזה פיה א.ק. במסגרת המחזור ה-23 בליגה. בסך הכל ערך 13 הופעות ליגה במהלך תקופת ההשאלה, בהן הבקיע שני שערים.

קריירה בינלאומית
----------------

ברנרדו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  PAULO BERNARDO ASSINA PELO FC PAÇOS DE FERREIRA באתר הרשמי של פאסוס די פריירה, 31 בינואר 2023 (בפורטוגזית)
2. ↑  Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)